Saking filosofis, punapa ingkang sampun dipuntedahaken wonten ing Upanisad panci tebih bèntenipun kaliyan punapa ingkang sampun dipunajaraken wonten ing Catur Weda. Manawi wonten ing Catur Weda kebak kaliyan manéka panduan ritual pamujaan dhumateng para déwa, saéngga wonten ing Upanisad sampun boten ngrembag babagan ritual nanging sampun babagan filsafat murni. Upanisad ngrembag tigang prakawis utami, inggih punika babagan posisi sang dhiri minangka Atman, kawontenan Brahman, sarta gayutan antawisipun dhiri minangka Atman saha Brahman. Pengetahuan babagan Atman saha hubunganipun kaliyan Brahman punika ingkang dipunsebut Brahma Widya utawi ingkang wonten ing Bhagawad Gita dipunsebutaken minangka kawruh rahasia ingkang paling inggil..